|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΔΗΜΟΣ ΘΕΡΜΑΪΚΟΥ****Γραφείο Επικοινωνίας &****Δημοσίων Σχέσεων****Πληροφορίες:** Κων/να Τάπρα**Τηλέφωνο** :2392330007**Fax:** 2392024866**Email:** press@thermaikos.gr |  **Περαία, 12-1-2021**   **ΠΡΟΣ** **Πίνακα αποδεκτών** |

**ΔΕΛΤΙΟ ΤΥΠΟΥ**

# ΘΕΜΑ: Δωρεάν εξέταση για τον κορονοϊό με Drive Through Rapid Tests στον Δήμο Θερμαϊκού

### Με ενδιαφέρον για τους πολίτες, τη διασφάλιση της δημόσιας υγείας τους και την επιτυχή επιστροφή τους στην καθημερινότητα, ο Δήμος Θερμαϊκού, σε συνεργασία με τον ΕΟΔΥ, καλεί τους δημότες του σε διενέργεια drive through εξέτασης για τον κορονοϊό μέσω rapid test από την Τετάρτη 13 έως την Παρασκευή 15 Ιανουαρίου 2021.

Σε έλεγχο μπορούν να υποβληθούν **όλοι οι συμπολίτες μας**. Μπορούν να εξετασθούν και **παιδιά** με τη συγκατάθεση των γονέων τους. Οι **εκπαιδευτικοί** έχουν τη δυνατότητα να προγραμματίσουν ραντεβού δωρεάν ελέγχου COVID-19 και μέσω της πλατφόρμας <https://edu.testing.gov.gr/>.

Το κλιμάκιο του ΕΟΔΥ θα πραγματοποιήσει το τεστ με απόλυτη ασφάλεια εύκολα και γρήγορα χωρίς να χρειαστεί οι πολίτες να κατέβουν από το όχημά τους.

**Οι δημότες θα πρέπει να γνωρίζουν πως:**

* Για τη μετακίνηση τους αποστέλλουν μήνυμα στο 13033 με τον κωδικό 1.
* Για την εξέταση τους θα πρέπει να έχουν μαζί τους τον ΑΜΚΑ και την αστυνομική τους ταυτότητα.
* Για τα αποτελέσματα τους θα δηλώσουν το κινητό τηλέφωνο στο οποίο θα τους σταλεί ενημέρωση με μήνυμα (sms).

**Προσοχή**:

* Τα τεστ θα πραγματοποιηθούν μόνο σε όσους προσέλθουν στο χώρο με όχημα (αυτοκίνητο ή δίκυκλο).
* Θα πρέπει να τηρούνται οι οδηγίες που προβλέπονται από τα υγειονομικά πρωτόκολλα (μάσκες, αποστάσεις ασφαλείας κτλ).

Η εξέταση θα είναι **δωρεάν** και θα πραγματοποιηθεί **10:00 με 14:00**, ως εξής:

* **Τετάρτη 13/01, για τη ΔΕ Θερμαϊκού,** στο χώρο στάθμευσης, έναντι της Δ.Ε.Υ.Α. στους Νέους Επιβάτες (είσοδος από το φανάρι των Νέων Επιβατών, οδός 25ης Μαρτίου).
* **Πέμπτη 14/01, για τη ΔΕ Επανομής,** στην Πλατεία Ιωάννη Μεταξά στην Επανομή (πλησίον θέσης στάθμευσης ταξί).
* **Παρασκευή 15/01, για τη ΔΕ Νέας Μηχανιώνας,** έναντι εισόδου **Ιερού Ναού Παναγίας Φανερωμένης, Νέας Μηχανιώνας (οδός 28ης Οκτωβρίου).**

**Σύμμαχοι στην προσπάθεια αυτή οι Πρόεδροι των Δημοτικών Κοινοτήτων, Επανομής, Καζάκης Αντώνης, και Νέας Μηχανιώνας, Μακρίδης Αθανάσιος.**

**Για το Γραφείο Τύπου,**

**Κων/να Τάπρα,**

**ΔΕ Δημοσιογράφων**